Lidt over midnat blev politiet tilkaldt til kroen i Sæby. En 23-årig beruset mand fra Nørresundby havde set sig sur på flere af Torvekroens gæster. - Først slog han to af de mandlige gæster i ansigtet med en flaske. En af dem flækkede læben. En kvinde ville hjælpe de to mænd, men det betød, at den 23-årige mand slog hende med en knytnæve i ansigtet. Hun fik slået flere tænder ud og flækkede også sin læbe, fortæller vagtchef hos Nordjyllands Politi, Carsten Kjær. To ambulancer kom til kroen for at se på de forslåede gæster. Den 23-årige mand blev anholdt og taget med til dententionen. Lørdag formiddag bliver han afhørt og poltiet vurderer derefter, om han skal fremstilles i et grundlovsforhør. Han er tidligere kendt af politiet for vold.

Opsummering:
En 23-årig mand gik sent i aftes amok på Torvekroen i Sæby.